《二月望日三七侄移庖于休休堂约四老人为送春》
宋代·吴芾

光阴过眼似奔轮，谁保生前梦幻身。
四老共成三百岁，一时已胜万千人。
得閒对酒须拼醉，乘健看花莫厌频。
勿谓病多衰已甚，尚堪开口送残春。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。